Úradný vestník L 005 , 09/01/2004 S. 0085 - 0086



Rozhodnutie Komisie z 23. decembra 2003 o zriadení výkonného orgánu ako "výkonnej správy pre inteligentnú energiu" na riadenie činnosti spoločenstva v oblasti energii na základe nariadenia Rady (ES) č. 58/2003 (2004/20/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov spoločenstva [1], najmä na jeho článok 3 ods. 1, keďže: (1) Európska únia v rámci stratégie udržateľného rozvoja zameraného na podporu a vývoj obnoviteľnej energie a energetickej účinnosti podnikla opatrenia, aby vyváženým spôsobom prispela k uskutočneniu nasledujúcich všeobecných cieľov: bezpečnosť zásobovania energiou, konkurencieschopnosť a ochrana životného prostredia. (2) Tieto opatrenia sú obsiahnuté v rozhodnutí č. 1230/2003/ES Európskeho parlamentu a Rady z 26. júna 2003, ktorým sa prijíma viacročný program činností v oblasti energie: "Inteligentná energia –Európa" (2003 – 2006) [2], ktorého oblasti činnosti sú zamerané na vývoj obnoviteľnej energie a energetickej účinnosti aj v sektore dopravy a na ich podporu v rozvojových krajinách. (3) Nariadenie Rady (ES) č. 58/2003 splnomocňuje Komisiu zriadiť výkonné orgány v súlade so štatútom uvedeného nariadenia, ktoré budú poverené spravovaním určitých úloh v rámci riadenia programov spoločenstva. (4) Cieľom zriadenia výkonného orgánu je dostať Komisiu do pozície sústrediť sa na prednostné úlohy a činnosti, ktoré nemôžu byť vyradené, bez zrieknutia sa možnosti konečnej zodpovednosti a kontroly nad výkonnými orgánmi. (5) Riadením programu "Inteligentná energia –Európa" sa uskutočňujú technické projekty, ktoré nevyžadujú žiadne politické rozhodnutie, ktoré si počas projekčného obdobia vyžadujú vysokú technickú a finančnú odbornosť. (6) Prenos úloh súvisiacich s vykonávaním takého programu na výkonné orgány je možné vtedy, ak sa jasne oddelí na jednej strane programovanie, určenie priorít a vyhodnocovanie programu, ktoré vykonáva Komisia, a na druhej strane vykonávanie projektu, ktorým je poverený výkonný orgán. (7) Uskutočnená analýza výdavky – zisk ukázala, že niektoré úlohy súvisiace s riadením, ako vykonávanie štátneho rozpočtu, technické a účtovné monitorovanie projektov, šírenie a využitie výsledkov, by mohol výkonný orgán vykonávať efektívnejšie, pričom by bolo zaistené, aby Komisia vykonala program "Inteligentná energia –Európa" v súlade a s prihliadnutím na program stanovený v rozhodnutí a so súvisiacim pracovným programom a smernicou Komisie pomocou Riadiaceho výboru v súlade s článkom 8 tohto rozhodnutia. (8) Použitie výkonného orgánu by znamenalo v porovnaní s predchádzajúcim programom oveľa kvalitnejšie riadenie nového programu. (9) Uskutočnenie určených úloh prostredníctvom výkonných orgánov by umožnilo Komisii sústrediť sa na strategické a právne otázky, pričom by v členských štátoch posilnili spoločenstvom poskytovanú podporu na mnohonárodné opatrenia. Je to najlepšia cesta na dosiahnutie formou rôznych právnych predpisov vytýčeného cieľa v oblasti energii a na uskutočnenie iných opatrení v oblasti obnoviteľnej energie a energetickej účinnosti aj v sektore dopravy. (10) Komisiou vykonávané priority, najmä stratégia udržateľného rozvoja v rámci politiky spoločenstva, môžu mať v spomínaných oblastiach za následok také opatrenia zo strany Komisie, ktoré vzhľadom na ich povahu môže uskutočniť výkonný orgán. (11) Opatrenia stanovené v tomto rozhodnutí sú v súlade so stanoviskom Výboru výkonných orgánov, ROZHODLA TAKTO: Článok 1 Zriaďovanie výkonných orgánov 1. Zriadi sa výkonný orgán (ďalej len "orgán") s cieľom riadiť činnosti spoločenstva v oblasti energie na základe nariadenia Rady (ES) č. 58/2003. 2. Názov orgánu je "výkonná správa pre inteligentnú energiu". Článok 2 Umiestnenie Sídlom výkonného orgánu je Brusel. Článok 3 Lehota platnosti Výkonný orgán sa zriadi s účinnosťou od 1. januára 2004 do 31. decembra 2008. Článok 4 Úlohy a ciele 1. Výkonný orgán v rámci programu spoločenstva "Inteligentná energia –Európa", stanoveného nariadením č. 1230/2003/ES, v rámci tohto programu vykonáva úlohy súvisiace s podpornými programami spoločenstva, okrem vyhodnotenia programov, monitorovania právnych predpisov, strategických štúdií alebo iných opatrení, ktoré spadajú výlučne do právomoci Komisie. Výkonný orgán je zodpovedný za vykonávanie nasledujúcich úloh: a) riadenie všetkých fáz obdobia programu "Inteligentná energia –Európa" v súvislosti so špecifickými projektmi na základe rozhodnutia č. 1230/230/ES a v tomto rozhodnutí stanovenými, na základe stanoviska Riadiaceho výboru Komisiou prijatého pracovného programu a vykonávania účelových kontrol príslušných prijatých rozhodnutí, na základe splnomocnenia Komisiou; b) prijatie právnych úkonov v súvislosti s vykonávaním štátneho rozpočtu výdavky – zisk, ak bol na to splnomocnený Komisiou, za vykonávanie všetkých opatrení potrebných na riadenie programu spoločenstva, najmä tých, ktoré súvisia so zadanými zmluvami a dotáciami; c) zbieranie a analýzu a podávanie ostatných informácií potrebných na vykonávanie programu spoločenstva Komisii. 2. Na základe článku 24 nariadenia (ES) č. 58/2003 zriadený Výbor môže splnomocniť orgán s vykonaním podobnej úlohy, odlišne od programu uvedeného v odseku 1, na základe odseku 2 uvedeného programu spoločenstva, s podmienkou, že tieto programy alebo opatrenia neprekročia rámec podpory obnoviteľnej energie a energetickej účinnosti, vrátane sektoru dopravy, a rozvojových krajín, za predpokladu, že mu nezapríčiňuje značný nárast úloh. 3. V rozhodnutí Komisie o delegovaní právomocí je potrebné podrobne stanoviť všetky úlohy delegované na orgán a rozhodnutie v prípadných dodatočných úlohách podľa potreby upraviť. Toto rozhodnutie výboru sa oznámi v súlade s článkom 24 nariadenia (ES) č. 58/2003 stanovenému výboru. Článok 5 Organizačná štruktúra 1. Výkonný orgán riadi Komisiou vymenovaný Riadiaci výbor a riaditeľ. 2. Členovia Riadiaceho výboru sú vymenovaní na obdobie troch rokov. 3. Riaditeľ výkonného orgánu je vymenovaný na 5 rokov. Článok 6 Finančný príspevok Výkonnému orgánu sa pridelí príspevok zo všeobecného rozpočtu Európskych spoločenstiev, ktorý je vyčlenený na financovanie programu spoločenstva "Inteligentná energia – Európa" prípadne iných programov spoločenstva, za ktorých realizáciu v zmysle článku 4 ods. 2 je zodpovedný výkonný orgán. Článok 7 Kontrola a hodnotenie Výkonný orgán podlieha kontrole Komisii a pravidelne podáva hodnotiacu správu o vykonávaní jemu zverených programov, pričom príslušná modalita a častosť podávania hodnotení sú upresnené v delegovaní právomocí. Článok 8 Vykonanie riadiaceho rozpočtu Výkonný orgán vykonáva svoj riadiaci rozpočet v súlade s opatreniami nariadenia o všeobecnom štátnom rozpočte. V Bruseli 23. decembra 2003 Za Komisiu Loyola De Palacio podpredsedníčka [1] Ú. v. ES L 11, 16.1.2003, s. 1. [2] Ú. v. EU L 176, 15.7.2003, s. 29. --------------------------------------------------